Մանոլո Գաբբյադինի

**Մանոլո Գաբբյադինի** (, ), իտալացի ֆուտբոլիստ, «Ան Նասր Դուբայ» ակումբի և Իտալիայի ազգային հավաքականի հարձակվող։

## Ակումբային կարիերա
### Վաղ կարիերա
A Սերիայում իր նորամուտը «Ատալանտայի» կազմում նշել է 2010 թվականի մարտի 14-ին «Պարմայի» դեմ խաղում, երբ 79-րդ րոպեին փոխարինման է դուրս եկել Սիմոնե Տիրիբոկկիի փոխարեն։

2010 թվականի հուլիսի 9-ին նա տեղափոխվեց Սերիա B-ի թիմ՝ «Չիտադելլա», Դանիելե Գասպարետտոյի հետ համատեղ սեփականության իրավունքով, գործարքն արժեցավ 500 եվրո, դա պայմանագրի մի մասն էր, որով «Ատալանտան» ստորագրեց Մատեո Արդեմագնիին։ Մանոլոն Սերիա B-ի մրցաշրջանի ընթացքում 27 խաղում դարձել է 5 գոլի հեղինակ։

2011 թվականի հունիսին նա վերադարձել է իր ակումբ՝ «Ատալանտա», գործարքի գումարը չի հրապարակվել։ A Սերիայում իր առաջին գոլը խփել է 2012 թվականի մարտի 25-ին «Բոլոնիայի» դեմ տնային խաղում, նրա թիմը հաղթել է 2-0 հաշվով։

2012 թվականի օգոստոսի 24-ին «Յուվենտուսը» 5,5 մլն եվրոյով գնել է «Ատալանտայից» Գաբբյադինիի իրավունքների կեսը։ Գաբբյադինին մի քանի օր մարզվել է «Բոլոնիայի» հետ, որտեղ էլ հաջորդ մրցաշրջանն անցկացրել է վարձավճարով։

2013 թվականի հուլիսի 9-ին «Յուվենտուսը» Բերգամոյի ակումբից գնեց Մանոլոյի իրավունքների երկրորդ կեսը և պայմանագիր կնքեց «Սամպդորիայի» հետ, ընդ որում գործարքն այնպես կատարվեց, որ հաջորդ մրցաշրջանում խաղացողը պաշտպաներ ջենովական ակումբի գույները։

### «Սամպդորիա»
Օգոստոսի 17-ին Գաբբյադինին «Սամպդորիայի» մարզաշապիկով իր առաջին պաշտոնական խաղում դուբլի հեղինակ դարձավ, ինչը թույլ տվեց «Սամպդորիային» Իտալիայի գավաթի երրորդ փուլում 2:0 հաշվով հաղթել «Բենևենտոյին»։ Սեպտեմբերի 1-ին Գաբբյադինին իր առաջին գոլը լիգայում նոր թիմի կազմում «Բոլոնիայի» դարպասը՝ սահմանելով վերջնական արդյունքը՝ 2:2։ Ֆուտբոլիստը լավ մրցաշրջան է անցկացրել՝ 35 խաղում դառնալով 10 գոլի հեղինակ Իտալիայի առաջնությունում և գավաթում։ 2014 թվականի հունիսի 19-ին «Սամպդորիան» հայտարարել է, որ երկարաձգել է Գաբբյադինիի վերաբերյալ «Յուվենտուսի» հետ պայմանագիրը։

Հաջորդ մրցաշրջանը խաղացողը սկսել է 2014 թվականի օգոստոսի 24-ին Իտալիայի գավաթի երրորդ փուլի շրջանակներում «Կոմոյի» դեմ խաղով, Գաբբյադինին աչքի է ընկել գոլով, իսկ խաղն ավարտվել է 4:1 հաշվով՝ հօգուտ «Սամպդորիայի»։ Սեպտեմբերի 28-ին նրա գոլը տուգանայինից վճռեց «Ջենոայի» դեմ Լապտերային դերբիի ճակատագիրը, «Սամպդորիան» հաղթեց նվազագույն հաշվով։
[thumb|left|Գաբբյադինին [Նապոլի (ֆուտբոլային ակումբ)|«Նապոլիի» կազմում (31 մայիսի, 2015)]]

### «Նապոլի»
Ձմեռային տրանսֆերային պատուհանի ընթացքում Գաբբյադինին «Նապոլիին» միացել է 13 միլիոն եվրոյով։ Գումարը բաժանվել է «Սամպդորիայի» և «Յուվենտուսի» միջև։ 2015 թվականի հունվարի 11-ին Գաբբյադինին իր նորամուտը նշեց «Նապոլիի» կազմում «Յուվենտուսի» դեմ տնային խաղում՝ փոխարինելով Խոսե Կալյեխոնին, խաղն ավարտվեց 3-1 հաշվով պարտությամբ։ Փետրվարի 1-ին նա իր առաջին գոլը խփեց ակումբի կազմում «Կիևոյի» դեմ խաղում Իվան Ստրինիչի փոխանցումից հետո, «Նապոլին» հաղթեց 2:1 հաշվով։ 2016 թվականի մարտի 19-ին նա հեթ-տրիկ է ձևակերպել «Բոլոնիայի» դեմ խաղի առաջին խաղակեսում, մրցակիցը ջախջախվել է 6:0 հաշվով։

### «Սաութհեմփթոն»
2017 թվականի հունվարի 31-ին Գաբբյադինին 4.5 տարվա պայմանագիր է կնքել «Սաութհեմփթոնի» հետ։ Հաղորդվում է, որ տրանսֆերի արժեքը կազմել է 14-15 միլիոն ֆունտ ստերլինգ, կախված աղբյուրից, ակումբը պաշտոնապես չի բացահայտել պայմանագրի արժեքը։ 2017 թվականի փետրվարի 4-ին Գաբբյադինին գոլի հեղինակ է դարձել «Վեստ Հեմ Յունայթեդի» դեմ դեբյուտային խաղում, սակայն նրա թիմը պարտվել է 3:1 հաշվով։

Նա իր երկրորդ խաղն անցկացրեց «Սաութհեմփթոնի» կազմում փետրվարի 11-ին և դուբլ ձևակերպեց «Սանդերլենդի» հետ խաղի առաջին խաղակեսում, մրցակիցը ջախջախվեց 4:0 հաշվով։ Փետրվարի 26-ին իր հաջորդ խաղում՝ 2017 թվականի լիգայի գավաթի եզրափակչում, նա խփեց ևս երկու գնդակ (և կարող էր հեթ-տրիկ անել, բայց մեկ գոլը սխալմամբ չհաշվեց խաղից դուրս գալու պատճառով), բայց նրա թիմը 3-2 հաշվով պարտություն կրեց «Մանչեսթեր Յունայթեդից»։ Մարտի 4-ին «Ուոթֆորդի» դեմ հաջորդ խաղում (հաղթանակ 4:3) գոլ խփելուց հետո Գաբբյադինին դարձավ «սրբերի» առաջին խաղացողը, ով գոլ խփեց ակումբի կազմում իր առաջին չորս խաղերից յուրաքանչյուրում։ Փետրվարին «Սաութհեմփթոնի» կազմում իր ելույթների շնորհիվ նա արժանացել է Անգլիայի Պրեմիեր լիգայի ամսվա խաղացող մրցանակին։

### Վերադարձ «Սամպդորիա»
2019 թվականի հունվարին Գաբբյադինին տեղափոխվել է «Սամպդորիա», տրանսֆերի գումարը կազմել է 12 միլիոն եվրո։ Հունվարի 20-ին նա իր առաջին հանդիպումն անցկացրեց «Ֆիորենտինայի» հետ վերադառնալուց հետո (3:3)՝ փոխարինելով Յակուբ Յանկտոյին։ Հունվարի 26-ին Հաջորդ տուրում նա 74-րդ րոպեին փոխարինեց Գրեգուար Դեֆրելին՝ «Ուդինեզեի» դեմ խաղում վերջնական հաշիվը սահմանելով 4:0՝ հօգուտ «նավաստիների»։ 2019 թվականի դեկտեմբերի 14-ին նրա գոլերից մեկը որոշեց Լապտերային դերբիի ելքը, վերջնական արդյունքը՝ 1:0 հօգուտ «Սամպդորիայի»։ Նա նաև գոլ է խփել դերբիի պատասխան խաղում, որը հետաձգվել է հուլիսի 22-ին COVID-19 համավարակի պատճառով, սակայն այս դեպքում դա բավարար չի եղել «Սամպդորիայի» պարտությունը կանխելու համար։ 2021 թվականի դեկտեմբերի 10-ին նա ևս մեկ գոլ է խփել դերբիում, ինչով օգնել է իր թիմին հաղթել 1:3 հաշվով։ 2022 թվականի փետրվարի 6-ին «Սասուոլոյի» դեմ խաղում նա ձախ ծնկի առաջի խաչաձև կապանների վնասվածք ստացավ և հաջորդ շաբաթ վիրահատվեց Բոլոնիայում՝ վաղաժամ ավարտելով մրցաշրջանը։ Կարիերայի երկրորդ փուլի ընթացքում «Սամպդորիայի» մարզաշապիկով Գաբբյադինին մասնակցել է 119 հանդիպման և դարձել 31 գոլի հեղինակ ԱՊԼ-ում (ընդհանուր 176 հանդիպում և 52 գոլ), որի գագաթնակետը եղել է թիմի մուտքը Սերիա B:

### «Ան-Նասր»
2023 թվականի հուլիսի 29-ին Գաբբյադինին պայմանագիր կնքեց ԱՄԷ-ի «Ան Նասր»-ի հետ.

## Կարիերան հավաքականում
2010 թվականի նոյեմբերի 17-ին Իտալիայի երիտասարդական հավաքականի կազմում իր նորամուտը նշել Է Թուրքիայի դեմ ընկերական խաղում։ 2011 թվականի մարտի 29-ին նա իր առաջին գոլը խփեց երիտասարդական թիմի կազմում Գերմանիայի դեմ ընկերական խաղում։ 2011 թվականի հոկտեմբերի 6-ին նա հեթ-տրիկի հեղինակ դարձավ Լիխտենշտեյնի դեմ արտագնա խաղում, նրա թիմը հաղթեց 7:2 հաշվով։

2012 թվականի օգոստոսի 15-ին իր նորամուտը նշեց Իտալիայի ազգային հավաքականում՝ դաշտ դուրս գալով Բեռնում կայացած Անգլիայի դեմ ընկերական խաղի երկրորդ կեսում։

2013 թվականին մասնակցել է Եվրոպայի մինչև 21 տարեկանների առաջնությանը։ 2013 թվականի հունիսի 8-ին Դուբլի հեղինակ է դարձել Իսրայելի դեմ խաղում, Իտալիան հաղթել է 4:0 հաշվով, Իտալիայի հավաքականը հասել է եզրափակիչ, որտեղ 4:2 հաշվով պարտվել է Իսպանիային։

2014 թվականի մարտի 10-12-ը Գաբբյադինին հավաք է անցկացրել հիմնական ազգային թիմի հետ, որը կազմակերպվել էր ԱԱ-2014-ի նախաշեմին երիտասարդ խաղացողներին դիտելու համար։ Նոյեմբերի 14-ին ազգային հավաքականի գլխավոր մարզիչ Անտոնիո Կոնտեն նրան հրավիրել է նոյեմբերի 18-ին Ալբանիայի դեմ ընկերական խաղի, Գաբբյադինին Ալեսիո Չերչիի փոխարեն դուրս է եկել 77-րդ րոպեին։

2015 թվականի նոյեմբերի 17-ին Գաբբյադինին խփեց իր առաջին գոլը ազգային հավաքականում։ Ռումինիայի դեմ տնային ընկերական խաղում փոխարինման դուրս գալով՝ նա 66-րդ րոպեին գրավել է մրցակցի դարպասը։

## Խաղաոճ
Գաբբյադինին լավ կազմվածքով և մեծ արագությամբ հարձակվող է, ով կարող է խաղալ տարբեր դիրքերում։ «Որթատունկ» մականունը նա ստացել է դիրքի լավ զգացողության շնորհիվ, տիրապետում է ձախի դիպուկ հարվածին, որով խփել է իր գոլերի մեծ մասը։

## Ակումբային վիճակագրություն

2018 թվականի դեկտեմբերի 8-ի դրությամբ

### Ելույթներ ազգային հավաքականում

**Ընդհանուր՝ 7 խաղ / 1 գոլ, 3 հաղթանակ, 2 ոչ-ոքի, 2 պարտություն:**

## Անձնական կյանք
Մանոլոյի քույրը՝ Մելանիա Գաբբյադինին, նույնպես պրոֆեսիոնալ ֆուտբոլ է վարել։  Նա ավելի քան հարյուր գոլ է խփել «Բորդոլինո Վերոնայի» կազմում և հանդես է եկել Իտալիայի կանանց հավաքականում։

2017 թվականի հունիսի 17-ին Գաբբյադինին ամուսնացել է իր ընկերուհու՝ Մարտինա Ռուբինիի հետ, պսակադրությունը տեղի է ունեցել Բոլոնիայի Սասո-Մարկոնի քաղաքում։

2020 թվականի մարտի 12-ին Գաբբյադինիի մոտ կորոնավիրուս է հայտնաբերվել։

## Ծանոթագրություններ

## Արտաքին հղումներ

* Profile at Lega-Calcio.it 
* Profile at La Gazzetta dello Sport (2009-10) 
* Profile at Football.it 
* FIGC National Team data 
* http://www.tuttomercatoweb.com/?action=read&id=241377

 
Կատեգորիա:20-րդ դարի իտալացիներ
Կատեգորիա:21-րդ դարի իտալացիներ
Կատեգորիա:Անգլիայի լեգեոներ ֆուտբոլիստներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Ատալանտայի ֆուտբոլիստներ
Կատեգորիա:Բոլոնիայի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Չիտադելայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Սաութհեմփթոնի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլիստներ այբբենական կարգով